**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 476 – 4 /2017.

**Jegyzőkönyv**

**Készült:** Mónosbél Községi Önkormányzat Képviselő-testületének 2017 január 18. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Községi Önkormányzat Képviselő-testületének 2017. évi munkaterve
2. Csatlakoztatási konstrukció az önkormányzati ASP rendszer országos kiterjesztéséhez
3. Települési támogatások tűzifa formájában
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 1/2017. (I.18.) | Mónosbél Községi Önkormányzat Képviselő-testületének 2017. évi munkaterve | folyamatos2017. december 31. |
| 2/2017. (I.18.) | Felhatalmazás a „Csatlakoztatási konstrukció az önkormányzati ASP rendszer országos kiterjesztéséhez” | folyamatos2017.február 28. |
| 3/2017. (I.18.) | Települési támogatás tűzifa formájában – 1,5 m3 | 2017. január 31. |
| 4/2017. (I.18.) | Települési támogatás tűzifa formájában – 2 m3 | 2017. január 31. |
| 5/2017. (I.18.) | Települési támogatás tűzifa formájában – 2,5 m3 | 2017. január 31. |
| 6/2017. (I.18.) | Bojnovszky Jánosné rendkívüli települési támogatása | 2017. január 31. |

Mónosbél, 2017. január 18.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2017. január 18. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József alpolgármester

 Surányi Józsefné

 Hajnákné Koós Zsuzsanna önkormányzati képviselő

**Nem jelent meg:** Kovács Zoltán

**Hivatalból jelen van:** Fehér Lászlóné címzetes főjegyző

**Jegyzőkönyvvezető**: Zvara Zsoltné

Varga Sándorné polgármester:

Köszönti a képviselő-testület tagjait és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 4 fő megjelent, 1 fő munkahelyi beosztása miatt nem tud részt venni a testületi ülésen. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására:

**NAPIREND**

1. Mónosbél Községi Önkormányzat Képviselő-testületének 2017. évi munkaterve
2. Csatlakoztatási konstrukció az önkormányzati ASP rendszer országos kiterjesztéséhez
3. Települési támogatások tűzifa formájában
4. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

1. **Napirend**

**Mónosbél Községi Önkormányzat Képviselő-testületének 2017. évi munkaterve**

Varga Sándorné polgármester:

Tájékoztatja a képviselő-testület tagjait, hogy a 2017. évi munkatervet minden képviselő-testületi tag megkapta. A képviselő-testületnek minden évben egy évre előre meghatározott kötelezően megtárgyalandó és az évközben aktuálisan felmerülő feladatai vannak, melyekről átlagosan havi 1 képviselő-testületi ülésen döntünk.

Antal József alpolgármester:

Javasolja, hogy a nyugdíjas klub, valamint a könyvtár vezetője is számoljon be az előző évi munkájáról.

Varga Sándorné polgármester:

A nyugdíjas klub nem szervezet formájában működik, azonban a könyvtár vezetőjének beszámolóját 2017. július 26-ra tervezzük be.

Varga Sándorné polgármester:

Kéri a képviselő-testület tagjait, hogy szavazzanak Mónosbél Községi Önkormányzat Képviselő-testületének 2017. évi munkaterve elfogadásáról a módosító javaslat és az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el

**1/2017 (I.18.) sz. Képviselő-testületi határozat**

Mónosbél Községi Önkormányzat Képviselő-testülete A Szervezeti és Működési Szabályzatáról szóló 16/2015. (IX.10.) önkormányzati rendelet 5. § (2) bekezdése alapján az 1 mellélet szerint elfogadja a 2017. évi munkatervét.

 Határidő: folyamatos

 2017. december 31.

 Felelős: polgármester

1. **Napirend**

**Csatlakoztatási konstrukció az önkormányzati ASP rendszer országos kiterjesztéséhez**

Varga Sándorné polgármester:

Elmondja, hogy a „Csatlakozási konstrukció az önkormányzati ASP rendszer országos kiterjesztéséhez” kapcsolódó előterjesztést minden képviselő-testületi tag megkapta. Az előző évben már döntés született az ASP rendszerhez való csatlakozáshoz.

Kéri a Képviselő-testület tagjait hogy, szavazzanak az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el

**2/2017.(I.18.) sz. Képviselő-testületi határozat**

A képviselő-testület annak érdekében, hogy az önkormányzat - a Magyarország helyi önkormányzatairól szóló 2011.évi CLXXXIX. törvény 114. §-ában, illetve az önkormányzati ASP rendszerről szóló 257/2016 (VIII. 31.) Korm. rendeletében meghatározottak szerint - az önkormányzati ASP rendszerhez történő csatlakozási kötelezettségének eleget tehessen, felhatalmazza a Bélapátfalva Város, mint a közös önkormányzati hivatal székhelye szerinti önkormányzat polgármesterét, hogy a Bélapátfalvai Közös Önkormányzati Hivatalt alkotó önkormányzatok nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján a támogatási jogviszony létrejötte esetén a kedvezményezetti kötelezettségeket és jogokat gyakorolja Mónosbél Község Önkormányzata, mint Bélapátfalvai Közös Önkormányzati Hivatal tagja nevében és javára.

 Határidő: folyamatos

 2017. február 28.

 Felelős: polgármester

1. **Napirend**

**Települési támogatások tűzifa formájában**

Varga Sándorné polgármester:

Tájékoztatja a képviselő-testület tagjait, hogy Települési támogatás tűzifa formájában kérelem 21 érkezett a hivatalhoz. A környezettanulmányok elkészültek, és valamennyi kérelem megfelel a támogatási kritériumoknak. Javasolja, hogy a kérelmet benyújtott családok között a gyermekek létszáma alapján differenciálva kerüljön elosztásra a 34 m3 tűzifa. A névszerinti döntés zárt ülés keretein belül történik.

1. **NAPIREND**

**Egyéb ügyek, indítványok**

Varga Sándorné polgármester:

Ismerteti a képviselő-testület tagjaival 2017. évre Mónosbél rendezvénytervét: A tavalyi évhez hasonló programok megrendezésére idén is sor kerülhet.

Február 11. Farsang

Március 15. Nemzeti Ünnep

Május 14. A falu búcsúja

Május 27. Családi nap

Augusztus 19. Kenyérszentelő ünnep

Szeptember 09. „Batul” fesztivál

Október 05. Nyugdíjas találkozó

December 05. Mikulás napi ünnepség

Antal József alpolgármester:

Több hete már, hogy a lakók jelezték több utcai lámpa meghibásodását, azonban még mindig nem történt meg a javításuk.

Varga Sándorné polgármester:

Én is többször jeleztem a szolgáltató felé a hibákat, azonban még valóban nem történtek meg a javítások.

Surányi Józsefné képviselő:

A Petőfi utcában a héten nem történt meg a szemét elszállítása.

Varga Sándorné polgármester:

A szemétszállító cég a veszélyes útviszonyok miatt nem tudta teljesíteni a szemétszállítást. A következő alkalommal, ha az útviszonyok nem javulnak a Kossuth L. utcára - közfoglalkoztatottak bevonásával – lehordásra kerülnek a Petőfi utcáról a kukák.

Mónosbél Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

Varga Sándorné polgármester:

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Fehér Lászlóné

 Polgármester Címzetes főjegyző